laion/Wikipedia-Exotic huggingface dataset:
Hiiumaa Jumalasünnitaja Sündimise kogudus

Hiiumaa Jumalasünnitaja Sündimise kogudus on Eesti Apostlik-Õigeusu Kiriku kogudus Hiiumaal. Kogudus asutati 9. novembril 1884. Kogudus kasutab Kuriste Haridusseltsi ruume vanas õigeusu koolimajas. Koguduse jumalateenistused toimuvad Kuriste Jumalasünnitaja Sündimise kirikus. 2014. aastal toimus Eesti Apostlik-Õigeusu Kiriku Hiiumaa Jumalasünnitaja Sündimise koguduse ja Kõrgessaare Kristuse Sündimise koguduse ühinemine. Hiiumaa kogudusel on üks tegutsev Kuriste kirik Kuristes, kolm tühjalt seisvat kirikut: Kõpu õigeusu kirik Kõpus, Kuri Kristuse Taevaminemise kirik Kuris, Puski õigeusu kirik Puskil ja Malvaste kabel Malvaste kalmistul. Õigeusukirik Hiiumaal koguduse kodulehel Kuriste õigeusu kirik Kuriste Haridusseltsi kodulehel Koguduste ühinemine, http://www.kirik-hiiumaal.ee/ (vaadatud 3.01.2020) Koguduse koduleht
Läti Eestlane

Läti Eestlane oli eestikeelne ajaleht, mis ilmus Riias 24. veebruarist kuni 26. maini 1928. Ajalehte ilmus kokku 10 numbrit. Ajalehe vastutav toimetaja ja väljaandja oli Alfreds Kempe, tegevtoimetaja V. Horn. Hannes Korjus. Lätimaal eestlasi otsimas. Tallinn, 2011, lk. 44
Mecklenburg-Strelitzi vabariik

Mecklenburg-Strelitzi vabariik (saksa Freistaat Mecklenburg-Strelitz) oli Weimari vabariigi liidumaa, mis rajati aastal 1918 pärast novembrirevolutsiooni, kui kukutati Mecklenburg-Strelitzi suurhertsog. Liidumaa kestis, kuni natsipartei (NSDAP) Saksamaal võimule tuli ja liidumaa naabruses asunud Mecklenburg-Schweriniga ühendas, et moodustada ühendatud Mecklenburgi liidumaa. Liidumaa pealinn oli Neustrelitz. Mecklenburg-Strelitzi hertsogkond Mecklenburg-Strelitzi suurhertsogkond Mecklenburg-Schwerini hertsogkond Mecklenburg-Schwerini suurhertsogkond Mecklenburg-Schwerini vabariik
Rūdiškės

Rūdiškės (leedu) (poola Rudziszki) on linn Leedus Vilniuse maakonnas Trakai rajoonis, Rūdiškėse valla halduskeskus. Asub 15 km Trakaist lõunas merepinnast 147 meetri kõrgusel. Linna läbib Peterburi-Varssavi raudtee, seal asub Rūdiškėse raudteejaam. Rūdiškėses on aastal 1932 valminud katoliku kirik, raamatukogu, gümnaasium ja postkontor. Linna nimi võib pärineda seal sulatatud soomaagist (leedu k. rūda), seega oleks algne nimekuju olnud Rūdiškėmis ehk maagiküla. Teine oletus tuletab nimetuse isikunimest Rūdys Rūdis või Rūdė. Rūdiškėse sõpruslinnaks on Zalewo. Asulat on esimest korda mainitud 1774. aastal, mil sinna rajati kirik. Kasvama hakkas asula pärast Peterburi-Varssavi raudtee valmimist. Sõdadevahelisel ajal kuulus Poola koosseisu. 1958. aastal muudeti Rūdiškės linnaliseks asulaks, kus arendati metsatööstust. Linn sai sellest pärast Leedu taasiseseisvumist. Aastal 1987 sündis seal laulja Evelina Sašenko. 2011. aastal oli 50,83% elanikest leedulased ja 36,17% poolakad. Resident population by city / town at the beginning of the year, vaadatud 12.02.2023. Poola Kuningriigi geograafiline leksikon Linn portaalis vietoves.Lt
Mecklenburg-Schwerini vabariik

Mecklenburg-Schwerini vabariik (saksa Freistaat Mecklenburg-Schwerin) oli Weimari vabariigi liidumaa, mis rajati aastal 1918 pärast Mecklenburg-Schwerini suurhertsogi kukutamist novembrirevolutsiooni ajal. Aastal 1933, pärast natside võimuletulekut, ühendati see väiksema naaberliidumaa Mecklenburg-Strelitziga, et moodustada Mecklenburgi liidumaa. Liidumaa pealinn oli Schwerin. Mecklenburg-Schwerini hertsogkond Mecklenburg-Schwerini suurhertsogkond Mecklenburg-Strelitzi hertsogkond Mecklenburg-Strelitzi suurhertsogkond Mecklenburg-Strelitzi vabariik
Veiseliha

Veiseliha ehk loomaliha on liha, mis on saadud koduveiselt. Veiselihast valmistatakse toitu peamiselt kas keetes, praadides või grillides, kuid on ka muid viise. Marmorjas veiseliha Uluk ja ulukiliha Veise valgupulber
Luokė

Luokė on alev Leedus Telšiai rajoonis, Luokė valla halduskeskus. Alev asub merepinnast 163 meetri kõrgusel. Vene keeles on selle kohta kasutusel olnud nimekuju Лукники. Alevis on keskkool ja raamatukogu. Vaatamisväärsuseks on aastal 1821 valminud kirik koos aastal 1899 valminud kellatorniga. Arvatakse, et alev tekkis XIV sajandil teede ristumiskohale. Aastal 1416 ehitati sinna esimene kirik. Aastast 1526 (osadel andmetel juba aastast 1471) alev. Aastal 1775 anti alev teenete eest Andrzej Ignacy Ogińskile. Kuigi turuplatsi olemasolu on teada XV sajandist, sai alev kaubandusprivileegid siiski aastal 1793. Alevil oli õigus pidada neli korda aastas laata. Alev põles korduvalt – aastatel 1786, 1887, 1911 ja 1934. XIX sajandi keskel tegutses alevis ja selle ümbruskonnas Tadas Blinda. Aastal 1941 hukkasid Saksa okupatsiooniväed umbes 200 Luokė juuti. Aastal 1945 tegutsesid alevi ümbruskonnas Leedu metsavennad. Nõukogude ajal asus alevis kohaliku sovhoosi keskus. Luokė Luokė kirik Luokė kalmistu Tadas Blinda – Leedu ülestõusnu Chaim Rabinowitz – juudi rabi Vytautas Kleiva – Leedu poliitik 2011. aasta Leedu rahvaloendus, vaadatud 2.02.2015. Лукники. Географическо-статистический словарь Российской империи, Kd. 3 (Лаарсъ — Оятъ). СПб, 1867, 102 lk.  Luokė – pildid, videod ja helifailid Wikimedia Commonsis Alev portaalis vietoves.Lt
Tryškiai

Tryškiai on alev (endine linn) Leedus Telšiai rajoonis, Tryškiai valla keskus. Alev asub Virvytė jõe kaldal. Vene keeles on asula kohta kasutusel olnud nimekuju Тришки. Alevis on keskkool ja raamatukogu. Jõel asub väike hüdroelektrijaam (0,9 MW). Vaatamisväärsusteks on 1751. aastal valminud kirik koos 1804. aastal valminud kellatorniga, Pavirvytise mõis, vana kalmistu, alevi sümboliks olev Püha Floriani tulpkabel (koplytstulpis). Tryškiai mõisa ja selle juures asuvat alevit on kirjalikult esmamainitud 1557. aastal ja 1558. aastal kanti kaardile Tryškiai küla. 1779. aastal andis kuningas Stanisław II Tryškiaile linnaõigused. Linn sai loa pidada korra aastas laata. XVIII sajandi lõpus hakkas asula elanikkond kasvama, kuna Tryškiais hakkasid elama juudid. XIX sajandi keskel püstitati kaitseks tulekahjude eest Püha Floriani tulpkabel. Asula põles XIX sajandil siiski korduvalt, samuti ka Esimese ja Teise maailmasõja ajal. Nõukogude ajal oli Tryškiai kohaliku sovhoosi keskasula. Tryškiai Tryškiai kirik Tryškiai Püha Florian Lazdynų Pelėda – Leedu kirjanik Maria Witkiewiczowa – Poola pedagoog ja muusik 2011. aasta Leedu rahvaloendus, vaadatud 2.02.2015. Тришки. Энциклопедический словарь Брокгауза и Ефрона, Kd. 33А (66) : Томбигби — Трульский собор. С.-Петербургъ, 1901., 852 lk.  Tryškiai – pildid, videod ja helifailid Wikimedia Commonsis Alevi juutide ajaloost Tryškiai Tryškiai ajalugu Alev portaalis vietoves.Lt
Afektiteadus

Afektiteadus on teadusharu, mis tegeleb emotsioonide ja afekti teadusliku uurimisega. See sisaldab emotsioonide tekkimise, emotsionaalse kogemuse ja teiste inimeste emotsioonide äratundmise uurimist. Täpsemalt hõlmab see tunnete olemuse, tujude, emotsioonidest ajendatud käitumise, otsuste langetamise, tähelepanu ja eneseregulatsiooni uurimist, ning on seotud nende aluseks olevate füsioloogiliste protsesside uurimise ja emotsioonide neuroteadusega. emotsioon psühholoogia afektiivne neuroteadus
Mayday (dokumentaalsari)

"Mayday" (Austraalias ja mõnedes Euroopa riikides "Air Crash Investigation(s)", Ameerika Ühendriikides "Air Emergency" ja "Air Disasters") on Kanada dokumentaalsari, mis räägib lennuõnnetustest, lennuõnnetuste viimasel hetkel ärahoidmisest, lennukikaaperdamise juhtudest ja lennukite pardal toimunud terroriaktidest. Sarjas kasutatakse arvutianimatsioone ja lavastatud stseene, et näidata, mis täpselt enne katastroofi juhtus. Lisaks intervjueeritakse lennunduseksperte, piloote ja uurijaid, et teada saada, kuidas need olukorrad tekkisid, kuidas neid uuriti ning kas ja kuidas neid oleks saanud ennetada. Sarja eetriõigused on müüdud 144 riigi telekanalitele ja sarja on tõlgitud 26 keelde.
Ansambel Maasikad

Maasi Poisid ehk Maasikad on aastatel 2007-2018 tegutsenud Eesti poprokkansambel, mille laulja ja kitarrist on Saaremaal keraamik Risto Ränk. Ansambli rahva poolt väljapakutud nimi tuleneb Saaremaa vallas asuva Maasi küla nimest. Kõik liikmed on pärit Saaremaa idaosast. Ansambel alustas tegevust küll kõigest kolme kitarristiga, kuid 2016. aastaks koosnes juba viiest liikmest. Risto Ränk (vokaal/kitarr) Renat Ränk (taustavokaal/basskitarr) Reimo Ränk (taustavokaal/soolokitarr) Robert Vahter (trummid) Aivo Ränk (akordion) Maasi Poisid on korduvalt üles astunud Orissaare Kultuurimaja korraldatud üritustel, samuti Saaremaa õllepeol Õlletoober, jaanipäeva tähistamistel Ruhnus, Tagaverel, Orissaares ja mujal, mitmeid kordi Illiku Päevadel. Suviti esineb Maasi Poisid ka Kuressaares Antiigiaia Paargu vabaõhukohvikus. Ansambel on tantsuks mängimas käinud ka pulmades, sünnipäevadel, firmapidudel ja muudel tähtpäevadel. Lisaks popmuusikale on bändi repertuaaris ka kavereid kaheksakümnendatest ning rahvuslikke meremeeste lugusid. 2016. aasta juulis ilmus esimene omaloominguline laul "Kitarriga mees". (Muusika ja sõnad Risto Ränk. Produtsent, miksimine ja masterdamine Martti Nõu) 2016. aasta detsembris ilmus teine omaloominguline singel "Sinuta" (Muusika ja sõnad Risto Ränk. Produtsent ja miksimine Martti Nõu. Masterdamine Glen Pilvre). Singlile valmis 2017. aasta jaanuaris ka bändi esimene muusikavideo. 2017. aasta septembris ilmus kolmas singel "Mängi veel". (Muusika ja sõnad Risto Ränk. Produtsent ja miksimine Martti Nõu. Masterdamine Glen Pilvre). [1] Koduleht Facebook
Anne Haney

Anne Haney (Anne Ryan Thomas; 4. märts 1934 Memphis, Tennessee – 26. mai 2001) oli USA näitleja.
Donna Douglas

Donna Douglas (sünninimi Doris Ione Smith; 26. september 1932 – 1. jaanuar 2015) oli USA näitleja ja laulja. Douglase tuntumate rollide hulka kuulub Elly May Clampett 1960. aastate situatsioonikomöödias "The Beverly Hillbillies". Samuti tegi ta kaasa telesarjas "Hämar tsoon" (The Twilight Zone; lavastaja Rod Serling). Aastal 1966 mängis koos Elvis Presleyga filmis "Frankie and Johnny". Lauljana esitas gospelit ja andis välja mitu plaati. Donna Douglas andmekogus IMDb (inglise)
Revda

Revda (vene keeles Ревда) on linn Venemaal Sverdlovski oblastis, Revda linnaringkonna keskus. Linn asub Revda jõe suudmes, Jekaterinburgist 43 km lääne pool, Euroopa ja Aasia piiril. Revda on asutatud 1734. aastal 1731. aastal ehitama hakatud metallitehase juurde. 1929 sai aleviks ja linnaõigused sai 1935. aastal. Linnas asub mitu metallurgiatehast, sealhulgas Uuralite suurim vasekombinaat. Revdat läbib Moskva-Jekaterinburgi raudtee. http://admrevda.ru
Nové Město na Moravě

Nové Město na Moravě (saksa Neustadtl in Mähren) on linn Tšehhis Vysočina maakonnas Žďár nad Sázavou ringkonnas. Linn on asutatud 1250. aastal. Linn on tähtis Tšehhi talispordikeskus. Seal toimuvad laskesuusatamise ja murdmaasuusatamise maailma karikasarja etapid. Q125984191, vaadatud 19.05.2024. Koduleht
Tanel Tuuleveski

Tanel Tuuleveski (sündinud 16. oktoobril 1975 Tartus) on eesti alpinist ja polaarrändur, kes on mägironijana tõusnud kahe kaheksatuhandelise mäe tippu ja matkajana jõudnud esimese eestlasena lõunapoolusele. Ta on ettevõtja. 2010. aasta mais osales Tuuleveski Leedu-Eesti ühisekspeditsioonil Cho Oyule (8201 m). Peale tema jõudsid tippu ka Saulius Vilius ja Allan Valge. 2011. aasta mais võtsid kaks eestlast osa Jagged Globe'i Everesti ekspeditsioonist David Hamiltoni juhtimisel. 16. mail jõudsid Džomolungma (8848 m) tippu nii Tanel Tuuleveski kui ka Andras Kaasik. Nad on esimesed Eesti alpinistid, kes jõudsid Džomolungma tippu lõunaküljelt, st Nepali poolt. 29. detsembril 2019 jõudis Tanel Tuuleveski esimese eestlasena suuskadel lõunapoolusele. See juhtus 35-päevase matka käigus, mille jooksul ta läbis 940 km. 2010 – J. K. Alpinismiklubi rändauhind parimale alpinistile (tõus Cho Oyu tippu) 2011 – J. K. Alpinismiklubi rändauhind parimale alpinistile (tõus Džomolungma tippu) 2020 – Valgetähe V klassi teenetemärk Ülevaade eesti alpinismi ajaloost. jkalpiklubi.ee Maailma lagi Everest vallutati kinnasteta ülitugeva tuule käes. postimees.ee Teoksil. jkalpiklubi.ee Eesti riiklike teenetemärkide kavaleride andmebaas presidendi kantselei kodulehel (president.ee). Kirje Eesti Entsüklopeedias
Steel

Steel (kr k stele) on ülalt ahenev, enamasti neljakandiline (harvemini kooniline) reljeefide või raidkirjadega kivisammas, mille tipus võib olla viil või akroteer. Eristatakse haua- ja üriksteele ning pühendreljeefi. Steel esineb ka püsti asetatud kivi- või puuplaadi kujul. Steele kasutati laialdaselt muistses Lähis-Idas, Mesopotaamias, Kreekas, Egiptuses, Somaalias ja mujal. Enamasti esineb steel hauamonumendina või mälestuskivina. Kuid steelidele pandi kirja ka valitseja välja antud seadusi (vt Hammurapi koodeks, Rosetta kivi); steele kasutati piirikividena maaomandi ja teatud territooriumi märgistamisel, sageli püstitati neid sõjaliste võitude tähistamiseks. Steeli erikuju on obelisk. Rosetta kivi Briti Muuseumis. Kuningas Ezana steel Aksumis (Etioopia). Steelid Tiya linna lähistel (Etioopia). Muinas-Egiptuse aegne hauasteel. Antiigileksikon. Tallinn, 1985. Lk 531.
Enough

"Enough" on Elina Borni esiksingel. See ilmus jaanuaris 2013. Laul tuli võistlusel Eesti Laul 2013 8. kohale.
Telšiai rajoon

Telšiai rajoon on 2. järgu haldusüksus (rajoon) Leedus endise Telšiai maakonna aladel. Rajooni pindala on 1439 km². 2014. aasta seisuga elas seal 44 633 inimest. Rajoon moodustati 1950. aastal. Rajoon koosneb järgmistest valdadest: Degaičiai, Gadūnavase, Luokė, Nevarėnai, Ryškėnai, Žarėnai, Tryškiai, Upyna, Varniai ja Viešvėnai vald. Eraldi haldusüksus on veel Telšiai linn. Halduskeskus on Telšiai linn. Teised suuremad asulad on Varniai linn ning Eigirdžiai, Gadūnavase, Janapolė, Lauko Soda, Luokė, Nerimdaičiai, Nevarėnai, Pavandenė, Tryškiai, Ubiškė ja Žarėnai alevid. 2011. aasta seisuga olid elanikest 97,91% leedulased, 1,33% venelased, 0,11% ukrainlased, 0,04% sakslased, 0,03% lätlased ja 0,57% oli teistest rahvustest. Rajooni suurim jõgi on Virvytė. Teine tähtsam jõgi on rajoonist algav Minija. Suurimad järved on Mastis ja Lūkstas. Rajoon asub suuremalt osalt Žemaidi kõrgustikul, kõrgeim koht on Šatrija (228 meetrit). Madalaim koht asub Virvytė orus (84 meetrit).. Telšiai rajooni põhjaosa jääb osaliselt Žemaitija rahvuspargi, lõunaosa aga Varniai regionaalpargi territooriumile. Degaičiai kabel Upyna Rainiai kabel Šatrija Nuolatinių gyventojų skaičius metų pradžioje, vaadatud 12.02.2023. Rajooni koduleht (leedu keeles)
Miss Calculation

"Miss Calculation" on Elina Borni teine singel. See ilmus novembris 2013. Laulu autorid on Stig Rästa ja Fred Krieger.
Mystery

"Mystery" on Elina Borni kolmas singel, mille ta avaldas 2014. aasta augustis. Koos Elinaga on laulu kaasautorid Stig Rästa, Fred Krieger ja Vallo Kikas. "Elina Born avaldas uue singli "Mystery"" ERR Menu, 19.08.2014
Goodbye to Yesterday

"Goodbye to Yesterday" on Elina Borni neljas singel, esituses koos loo autori Stig Rästaga. "Goodbye to Yesterday" võitis Eesti Laulu 2015, kogudes lõpphääletusel 79% häältest. Elina Born ja Stig Rästa esindasid selle lauluga Eestit 2015. aasta Eurovisiooni lauluvõistlusel, saavutades 106 punktiga 7. koha. Goodbye to Yesterday ETV, ERR: EESTI LAUL 2015 POOLFINALISTID: II poolfinaal - 14.02.2015, 5. "Goodbye to Yesterday" / Elina Born ja Stig Rästa / Stig Rästa Elina Born & Stig Rästa - Goodbye to Yesterday Laulu sõnad inglise ja eesti keeles 14. jaanuar 2015, Tuntud Briti blogija paigutaks Elina Borni ja Stig Rästa võistlusloo Eurovisiooni finalistide hulka 18. jaanuar 2015, Elina Born: Eesti Laulu võistlusloo edu on natuke hirmutav 19. jaanuar 2015, Hanna-Liina Võsa kiidab Stig Rästa ja Elina Borni võistluslugu: nagu välismaa laul Elina Born & Stig Rästa - "Goodbye To Yesterday", YouTube'i muusikavideo, avaldati 7. jaanuar 2015 Dr. Irving Wolther, Estnische Nostalgie, veebiversioon (vaadatud 6.04.2015)(saksa keeles)
Martina Beck

Martina Beck (sünninimi Martina Glagow; sündinud 21. septembril 1979 Garmisch-Partenkirchenis) on Saksamaa laskesuusataja. 2006 Torino hõbemedal 15 km eraldistardiga sõidus hõbemedal 10 km jälitussõidus hõbemedal 4×6 km teatesõidus 2001 Poljukas hõbemedal 12,5 km ühisstardiga sõidus 2003 Hantõ-Mansiiskis maailmameister 10 km jälitussõidus (jagas 1. kohta Sandrine Baillyga) pronksmedal 4×6 km teatesõidus Oberhof 2004 hõbemedal 10 km jälitussõidus pronksmedal 7,5 km sprindis (jagas 3. kohta Jekaterina Ivanovaga) pronksmedal 4×6 km teatesõidus 2007 Anterselvas hõbemedal 12,5 km ühisstardiga sõidus maailmameister 4x6 k teatesõidus pronksmedal 15 km eraldistardiga sõidus 2008 Östersundis maailmameister 4x6 k teatesõidus hõbemedal 15 km eraldistardiga sõidus 1. koht: 2003 3. koht: 2006 Martina Glagow on 158 cm pikk ja kaalub 48 kg. Martina Glagowi koduleht Martina Glagow biathlonworldi kodulehel Martina Glagowi fännileht
Reaaltulu

Reaaltulu on tulu, mille puhul arvestatakse inflatsiooniga, st raha reaalset ostujõudu. Nominaaltulu
Saturday Night Live

"Saturday Night Live" on Ameerika Ühendriikide komöödiasari. John Belushi (1975–1979) Chevy Chase (1975–1979) Bill Murray (1976–1980) Eddie Murphy (1980–1984) Jim Belushi (1983–1985) Billy Crystal (1984–1985) Martin Short (1984–1985) Randy Quaid (1985–1986) Robert Downey Jr. (1985–1986) Jon Lovitz (1985–1990) Ben Stiller (1988–1989) Mike Myers (1988–1995) Chris Rock (1990–1993) Rob Schneider (1990–1994) Chris Farley (1990–1995) Adam Sandler (1990–1995) David Spade (1990–1996) Will Ferrell (1995–2002) Tracy Morgan (1996–2003) Jimmy Fallon (1998–2004) Tina Fey (2000–2007) Amy Poehler (2001–2009) Andy Samberg (2005–2012)
Urvaste kalmistu

Urvaste kalmistu on kalmistu Urvaste kihelkonnas Võrumaal, tänapäevase haldusjaotuse järgi Kirikuküla külas Antsla vallas Võru maakonnas. Kalmistu jääb Urvaste kirikust linnulennult 300 m kaugusele kagusse. Urvaste vanale kalmistule lõpetati matmine üldiselt 1799. aastal, siis pühitseti uus kalmistu ja edaspidi maeti siia enamik kihelkonna surnuid. Vanim teadaolev hauatähis on 1833. aastast. Kalmistut on laiendatud korduvalt, viimane laiendus toimus 1921. aastal. Urvaste kalmistu on alates 1997. aastast riiklik ajaloomälestis. Kalmistu on praegu kasutusel ning on üldiselt hästi hooldatud, selle pindala on 5,2 ha. Kalmistu kolmeosalise kiviehitisega peavärav valmis 1932. aastal. Kalmistu tagumises, kaguosas paikneb Staël von Holsteinide kabel. Kalmistu lääneosas paikneb Urvaste II maailmasõja matmispaik, mis on kalmistust eraldamata, kuid on eraldiseisev kultuurimälestis. 1995 – Lembit Paluteder (9. juuni 1927 – 13. oktoober 1995), kujur 2016 - Olav Marits (27. september 1925 - 27. detsember 2016), soomepoiss Urvaste II maailmasõja matmispaik "Urvaste". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 391 Kultuurimälestis nr 5734 "Urvaste kalmistu" Urvaste II maailmasõja matmispaik Muinsuskaitseameti kodulehel Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002 "Urvaste". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 391 Urvaste kalmistu kultuurimälestiste riiklikus registris Urvaste kalmistu Antsla valla kalmistute lehel Kultuurimälestis nr 5735 "II maailmasõjas hukkunute ühishaud" Urvaste kalmistu Veljo Ranniku kogus. Muinsuskaitseameti fotokogu Ajalooline traditsioon Urvaste kihelkonnast. Kogunud Agaate Laurson suvel 1927. Tartu 2007 Urvaste kalmistu Urvaste luteri koguduse kodulehel Urvaste kalmistu kroonika Urvaste luteri koguduse kodulehel
Amy Poehler

Amy Meredith Poehler (sündinud 16. septembril 1971 Newtonis Massachusettsis) on filmiauhinna Kuldgloobus pälvinud USA filminäitleja ja -produtsent. Amy Poehler andmekogus IMDb (inglise)
Aaron Rodgers

Aaron Charles Rodgers (sündinud 2. detsembril 1983 Chicos Californias) on USA Ameerika jalgpalli mängija. Ta mängib 2005. aastast alates NFLi meeskonnas Green Bay Packers mängujuhina. Aaron Rodgers – ESPN
Andrew Luck

Andrew Austen Luck (sündinud 12. septembril 1989 Washingtonis) on USA endine Ameerika jalgpalli mängija. Ta mängis aastatel 2012–2018 NFLi meeskonnas Indianapolis Colts mängujuhina. Aastal 2012 valis Indianapolis Colts ta NFLi draft'is esimesena. Andrew Luck – ESPN
Anto Veldre

Anto Veldre (sündinud 14. augustil 1961) on eesti infoturbeekspert, publitsist ja koolitaja. Veldre on interneti turvalisuse teemaga tegelenud alates 1990. aastate algusest, mil internet Eestisse jõudis. Ta on olnud arvutiõpetaja, ettevõtte IT-juht ja finantsasutuse infoturbejuht. Ta töötas 2017 aasta lõpuni Riigi Infosüsteemi Ametis infoturbeeksperdina ning kommunikatsiooniosakonna analüütikuna. Ta on Eesti Internetikasutajate Nõukoja, mis koondab Eesti rahvusdomeeni .ee haldamise reeglites kaasa rääkivaid eksperte, liige. Veldre on propageerinud vaba tarkvara (so UNIXi-laadsete operatsioonisüsteemide, nagu Linux) kasutamist riigiasutustes ja ettevõtetes. 1995. aastal avaldas ta internetis juhendi "Tigu lahkamas, ehk ekskursioon UNIXi maailma", mis on siiani üks vähestest eestikeelsetest algajale mõeldud UNIX-it tutvustavatest juhenditest. Juhend annab ülevaate UNIX-i operatsioonisüsteemi põhikäskudest võrdluses MS-DOS-i ja Windowsiga. Anto Veldre oli Eesti UNIXi Pruukijate Seltsi asutava toimkonna liige. 2012. aasta lõpus avaldatud Sirbi artiklisarjas "Infoühiskonnast hereetiliselt" käis ta välja Eesti e-identiteedi idee, mille kohaselt võiks välismaalastel olla võimalus omandada Eesti digi-ID koos sellega kaasneva ligipääsuga Eesti e-teenustele. Kaks aastat hiljem, 2014. aasta lõpus, avaski Eesti võimaluse välismaalastele saada e-identiteet; seda tuntakse e-residentsuse programmi nime all. "Anto Veldre". HUWY - www.eesti.huwy.eu. Originaali arhiivikoopia seisuga 19.01.2015. Vaadatud 19.01.2015. "RIA koondas legendaarse Eesti turvaspetsialisti Anto Veldre". Geenius.ee. 08.01.2018. "Internetikasutajate nõukoda". Eesti Interneti SA - www.internet.ee. Originaali arhiivikoopia seisuga 19.01.2015. Vaadatud 19.01.2015. Anto Veldre. "Tigu lahkamas, ehk ekskursioon UNIXi maailma" (PDF). Originaali (PDF) arhiivikoopia seisuga 11.09.2018. Vaadatud 11.09.2018. Akadeemilise andmeside areng Eestis. EENet Anto Veldre (9. november 2012). "Infoühiskonnast hereetiliselt". Postimees.ee. Vaadatud 19.01.2015. "Eesti avab 2014. aasta lõpus oma e-teenused ülejäänud maailmale". Majandus- ja kommunikatsiooniministeerium. Originaali arhiivikoopia seisuga 19.01.2015. Vaadatud 19.01.2015.